Zeci de persoane care participau la canonizarea Sfinților Paisie și Cleopa au avut nevoie de îngrijiri medicale. Unii au ajuns la spital
Zeci de pelerini prezenți joi la mănăstirea Sihăstria, în județul Neamț, au avut nevoie de îngrijiri medicale în timpul slujbei de proclamare a canonizării Sfinților Cuvioși Paisie și Cleopa. Unii au suferit stări de rău, iar un bărbat și un copil au fost transportați la spital, în timp ce un alt pelerin a fost preluat de ambulanță cu simptome de accident vascular cerebral.